钦定古今图书集成/明伦汇编/闺媛典/第048卷 > 吴守正妻禹氏
## 钦定古今图书集成/明伦汇编/闺媛典/第048卷 > 吴守正妻禹氏

按《元史列女传》：吴守正妻禹氏，名淑靖，字素清，绍兴
人。至正十六年，徙家崇德之石门。淑靖尝从容谓守
正曰：“方今群盗蜂起，万一不测，妾惟有死而已，不使
污此身也。”是年夏，盗陷崇德，淑靖仓皇携八岁女登
舟以避。有盗数辈，奔入其舟，将犯淑靖，淑靖乃抱幼
女投河死。